следният член:
 „Член 323a
 Специално приключване за стоки, които ще бъдат придвижвани или използвани в контекста на военни дейности
 (член 215 от Кодекса)
 За целите на приключването на режим временен внос по отношение на стоките по член 235а от Делегиран регламент (ЕС) 2015/2446, тяхното потребление или унищожаване се смята за реекспорт, при условие че употребеното или унищоженото количество съответства на естеството на военната дейност.“.
 (19)В член 324, параграф 2, буква а) се добавя следната алинея:
 „Параграф 1 обаче се прилага в случаите, когато за несъюзни стоки, поставени под режим активно усъвършенстване ІМ/ЕХ, би се прилагало предварително наблюдение от страна на Съюза, ако тези стоки бяха декларирани за допускане за свободно обращение, при условие че титулярят на разрешението за активно усъвършенстване ІМ/ЕХ предостави елементите от данни съгласно съответната мярка за наблюдение.“.
 (20)В член 331 се добавя следният параграф:
 „3. Когато стоките, транспортирани чрез фиксирана транспортна инсталация, се извеждат от митническата територия на Съюза чрез тази инсталация, те се смятат за представени пред митницата при постъпването им във фиксираната транспортна инсталация.“.
 (21)Приложение 23-02 се изменя в съответствие с приложението към настоящия регламент.
 (22)Приложение 72-04 се изменя, както следва:
 а)в част I, глава III точка 19.3 се заменя със следното:
 „19.3. Срокът на действие на сертификата за общо обезпечение или на сертификата за освобождаване от обезпечение не може да надвишава пет години. Този срок обаче може да бъде удължен еднократно от митническото учреждение по обезпечението с не повече от пет години.
 Когато по време на срока на действие на сертификата митническото учреждение по обезпечението бъде информирано, че вследствие на многобройни промени сертификатът не е достатъчно четлив и може да бъде отхвърлен от отправното митническо учреждение, митническото учреждение по обезпечението анулира този сертификат и по целесъобразност издава нов.
 Сертификатите, чийто срок на действие е две години, продължават да са валидни. Техният срок на действие може да бъде удължен за втори път от митническото учреждение по обезпечението с не повече от пет години.“;
 б)в част II, глава II:
 i) заглавието се заменя със следното:
 „ГЛАВА II
 Образец на специалния печат, използван от одобрен изпращач/одобрен издател“;
 ii) точка 5 се заменя със следното:
 „5. Одобрен изпращач/одобрен издател“.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Член 1, точка 1) се прилага от 1 май 2016 г.
 Член 1, точка 19) се прилага от 12 юли 2017 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29.6.2020 година.
 За Комисията
 Председател
 Ursula VON DER LEYEN
 (1)
 ОВ L 269, 10.10.2013 г., стр. 1.
 (2)
 Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) No 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
 (3)
 Решение на Съда от 12 октомври 2017 г. по дело X BV срещу Staatssecretaris van Financiën, C-661/15, ECLI:EU:C:2017:753.
 (4)
 Регламент (ЕИО)